
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.34/2021 pentru modificarea şi completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, trimis Comisiei pentru buget, finanțe și bănci și Comisiei pentru sănătate și familie, spre dezbatere pe fond, în procedură de urgență, prin adresa nr. PLx.231 din 2 iunie 2021, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
                  PREŞEDINTE,                                                  PREȘEDINTE,
       Bogdan – Iulian HUȚUCĂ                                       Dr. Nelu TĂTARU

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.34/2021 pentru modificarea şi completarea Ordonanţei de urgenţă a Guvernului nr.3/2021 privind unele măsuri pentru recrutarea şi 
plata personalului implicat în procesul de vaccinare împotriva 
COVID-19 şi stabilirea unor măsuri în domeniul sănătăţii
În conformitate cu prevederile art. 95 și art. 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci și Comisia pentru sănătate și familie, au fost sesizate, prin adresa nr. PLx.231 din 2 iunie 2021, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.34/2021 pentru modificarea şi completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 25 mai 2021.

   La dezbaterea proiectului de lege s-au avut în vedere avizele favorabile ale Consiliului Legislativ, Comisiei pentru drepturile omului, culte şi problemele minorităţilor naţionale, Comisiei pentru muncă şi protecţie socială și Comisiei pentru administraţie publică şi amenajarea teritoriului.
Proiectul de lege supus dezbaterii are ca obiect de reglementare creşterea capacităţii de vaccinare împotriva COVID-19 prin efectuarea vaccinării la nivelul tuturor cabinetelor de asistenţă medicală primară. Astfel, se va putea realiza vaccinarea populaţiei generale cât mai aproape de domiciliu, reducându-se presiunea asupra centrelor de vaccinare şi se vor reduce costurile asociate vaccinării în aceste centre.

În conformitate cu prevederile art. 62 și 64 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci și cei ai Comisiei pentru sănătate și familie au examinat proiectul de lege în şedinţe separate.  
Membrii Comisiei pentru sănătate și familie au dezbătut proiectul de lege în şedinţa din 29 martie 2022. Comisia pentru buget, finanțe și bănci a examinat proiectul de lege în ședința din 12 aprilie 2022. La lucrările celor două comisii, deputații şi-au înregistrat prezenţa conform listelor de prezenţă.



La dezbaterile acestui proiectul de lege au participat, în calitate de invitați, domnul Aurel Mohan, Secretar de Stat în Ministerul Sănătății și domnul Lucian Heius, Secretar de Stat în Ministerul Finanțelor.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să propună plenului Camerei Deputaţilor un raport comun de adoptare a proiectului de Lege privind aprobarea Ordonanţei de urgenţă a Guvernului nr.34/2021 pentru modificarea şi completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                                           PREȘEDINTE,
       Bogdan – Iulian HUȚUCĂ                                               Dr. Nelu TĂTARU
                  SECRETAR,                                                               SECRETAR,

       Iulius – Marian FIRCZAK                                           Liviu – Ioan BALINT
Şef serviciu,  

                                                                                                                                     Șef birou,

Giorgiana Ene                                                                                                                                              Cristina Bologan

Consilier,                                                                                                                                                                                                                                                                                                                                                                                          
Simina Alexandra Mocanu                                                                                                                    

